2001E0554 — DA — 21.12.2006 — 001.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS FÆLLES AKTION af 20. juli 2001 om oprettelse af Den Europæiske Unions Institut for Sikkerhedsstudier (2001/554/FUSP) (EFT L 200, 25.7.2001, p.1)

Ændret ved:





Berigtiget ved:









▼B

RÅDETS FÆLLES AKTION

af 20. juli 2001

om oprettelse af Den Europæiske Unions Institut for Sikkerhedsstudier

(2001/554/FUSP)







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 14, og ud fra følgende betragtninger: (1) Rådet nåede den 10. november 2000 til principiel enighed om oprettelsen af et institut for sikkerhedsstudier, der omfatter de relevante dele af de eksisterende strukturer i Den Vesteuropæiske Union (WEU). (2) Oprettelsen af et institut for sikkerhedsstudier inden for Den Europæiske Union vil bidrage til gennemførelsen af den fælles udenrigs- og sikkerhedspolitik (FUSP) og navnlig af den europæiske sikkerheds- og forsvarspolitik (ESFP). (3) Instituttets vedtægter og opbygning skal være udformet således, at instituttet kan opfylde Den Europæiske Unions og medlemsstaternes behov og udføre sine opgaver i nært samarbejde med fællesskabsinstitutionerne samt nationale og internationale institutioner. (4) Den Europæiske Unions Institut for Sikkerhedsstudier bør være en juridisk person og arbejde i fuld intellektuel uafhængighed, men bør samtidig opretholde tætte forbindelser med Rådet og tage behørigt hensyn til Den Europæiske Unions og dens institutioners generelle politiske ansvar — ud fra følgende betragtninger: VEDTAGET FØLGENDE FÆLLES AKTION:







Artikel 1

Oprettelse

1. Herved oprettes Den Europæiske Unions Institut for Sikkerhedsstudier (EUISS), i det følgende benævnt »instituttet«. Det påbegynder sit virke den 1. januar 2002.

2. Instituttet har hjemsted i Paris.

3. Instituttets begyndelsesinfrastruktur leveres af WEU.

▼C1

Artikel 2

Opgaver

Instituttet skal bidrage til udviklingen af FUSP, især ESFP, i overensstemmelse med den europæiske sikkerhedsstrategi. Med henblik herpå skal det udføre akademisk forskning og politikanalyse, arrangere seminarer og gennemføre informations- og kommunikationsaktiviteter på dette område. Instituttets arbejde skal blandt andet bidrage til den transatlantiske dialog. Det skal inddrage et net for udvekslinger med andre forskningsinstitutter og tænketanke både inden for og uden for Den Europæiske Union. Instituttets resultater videreformidles til den bredest mulige kreds, bortset fra klassificerede oplysninger, der er underlagt Rådets sikkerhedsforskrifter som fastlagt i afgørelse 2001/264/EF ( 1 ).

▼B

Artikel 3

Politisk tilsyn

Den Udenrigs- og Sikkerhedspolitiske Komité fører i overensstemmelse med sit ansvar for FUSP, og navnlig for ESFP, politisk tilsyn med instituttets aktiviteter uden at krænke instituttets intellektuelle frihed i forbindelse med forskning og seminarvirksomhed.

Artikel 4

Status som juridisk person

Instituttet har den status som juridisk person, der er nødvendig, for at det kan udføre sine opgaver og nå sine mål. Hver medlemsstat træffer de nødvendige foranstaltninger for at give instituttet den retsevne og handleevne, der indrømmes juridiske personer efter den nationale lovgivning. Instituttet kan i særdeleshed erhverve og afhænde fast ejendom og løsøre og optræde som part i retssager. Instituttet arbejder ikke med gevinst for øje.

Artikel 5

Bestyrelse

1. Instituttet har en bestyrelse, der godkender dets årlige og langsigtede arbejdsprogram og det relevante budget. Bestyrelsen er forum for drøftelse af emner vedrørende instituttets drift og personale.

2. Generalsekretæren/den højtstående repræsentant eller i dennes fravær dennes repræsentant varetager formandskabet for bestyrelsen. Generalsekretæren/den højtstående repræsentant aflægger rapport til Rådet om bestyrelsens arbejde.

3. Bestyrelsen består af en repræsentant for hver medlemsstat, der udpeges af denne, og en repræsentant, der udpeges af Kommissionen. Bestyrelsesmedlemmerne kan være repræsenteret eller ledsaget af en suppleant. Akkrediteringsbreve, der er behørigt påtegnet af medlemsstaten eller Kommissionen, stiles til generalsekretæren/den højtstående repræsentant. Instituttets direktør kan deltage i bestyrelsens møder.

4. Instituttets direktør eller dennes repræsentant deltager som regel i bestyrelsens møder. Generaldirektøren for Militærstaben og formanden for Militærkomitéen eller deres repræsentanter kan også deltage i bestyrelsens møder.

▼M1

5. Bestyrelsens afgørelser træffes af medlemsstaternes repræsentanter ved afstemning med kvalificeret flertal, idet stemmerne tillægges den vægt, der er fastsat i artikel 23, stk. 2, tredje afsnit, i traktaten, jf. dog artikel 12, stk. 2, i denne fælles aktion. Bestyrelsen vedtager selv sin forretningsorden.

▼B

6. Bestyrelsen kan beslutte at nedsætte ad hoc-arbejdsgrupper eller stående udvalg med samme form som bestyrelsen til at behandle bestemte emner eller spørgsmål under bestyrelsens overordnede ansvar og med reference til bestyrelsen. Beslutningen om at nedsætte en gruppe eller et udvalg skal indeholde bestemmelser om mandat, sammensætning og varighed.

7. Formanden indkalder bestyrelsen til møde mindst to gange om året, og hvis mindst en tredjedel af medlemmerne anmoder derom.

Artikel 6

Direktør

1. Bestyrelsen udpeger instituttets direktør blandt medlemsstaternes statsborgere. Medlemsstaterne indstiller kandidater til generalsekretæren/den højtstående repræsentant, som sender indstillingerne til bestyrelsen. Direktøren udpeges for en periode på tre år med mulighed for forlængelse én gang for en periode på to år.

2. Direktøren er ansvarlig for rekruttering af instituttets øvrige personale. For så vidt angår Medlemmerne af bestyrelsen underrettes de på forhånd om udnævnelse af forskere.

3. Direktøren sikrer udførelsen af instituttets opgaver i overensstemmelse med artikel 2. Direktøren opretholder endvidere et højt niveau af ekspertviden og professionalisme i instituttet samt sørger for, at opgaverne faktisk udføres og udføres effektivt.

Direktøren har endvidere ansvaret for:

— udarbejdelse af instituttets årlige arbejdsprogram samt af årsberetningen om instituttets aktiviteter

— forberedelse af bestyrelsens arbejde, især af udkastet til instituttets årlige arbejdsprogram

— den daglige administration af instituttet

— alle personalespørgsmål

— udarbejdelse af indtægts- og udgiftsoversigten og gennemførelse af instituttets budget

— orientering af Den Udenrigs- og Sikkerhedspolitiske Komité om det årlige arbejdsprogram

— etablering af kontakter og et nært samarbejde med fællesskabsinstitutioner samt nationale og internationale institutioner på beslægtede områder.

▼C1

3a. Hvis bestyrelsen, efter at medlemsstaternes repræsentanter med enstemmighed har vedtaget det årlige budget, under hensyntagen til de finansielle følger træffer afgørelse om det, kan direktøren bistås af en vicedirektør, navnlig i udførelsen af instituttets opgaver i overensstemmelse med artikel 2.

Direktøren udpeger vicedirektøren med bestyrelsens godkendelse. Vicedirektøren udpeges for en periode på tre år med mulighed for forlængelse én gang for en periode på tre år.

▼B

4. Inden for rammerne af instituttets godkendte arbejdsprogram og budget er direktøren bemyndiget til at indgå kontrakter, ansætte personale, der er godkendt i budgettet, og påføre instituttet de udgifter, der er nødvendige for dets drift.

5. Direktøren udarbejder en årsberetning om instituttets aktiviteter inden den 31. marts det følgende år. Beretningen sendes til bestyrelsen og til Rådet, der fremsender den til Europa-Parlamentet, Kommissionen og medlemsstaterne.

6. Direktøren står til regnskab over for bestyrelsen.

7. Direktøren repræsenterer instituttet i retlige anliggender.

▼M1

Artikel 7

Personale

1. Instituttets personale, der består af forskere og administrativt personale, har status af kontraktansatte medarbejdere og rekrutteres blandt medlemsstaternes statsborgere.

2. Instituttets forskere og vicedirektøren rekrutteres på grundlag af fortjeneste og akademisk ekspertise inden for FUSP og navnlig inden for ESFP ved retfærdige og gennemsigtige udvælgelsesprocedurer.

▼B

Artikel 8

Bestemmelser vedrørende personalet

Bestemmelser vedrørende instituttets personale vedtages af Rådet efter henstilling fra direktøren.

Artikel 9

Intellektuel frihed

Direktøren og forskerne nyder intellektuel uafhængighed i forbindelse med instituttets forskning og seminarvirksomhed.

▼M1

Artikel 10

Arbejdsprogram

1. Direktøren udarbejder senest den 30. september hvert år et udkast til et arbejdsprogram for det følgende år, der ledsages af vejledende langsigtede perspektiver for de følgende år, og forelægger det for bestyrelsen.

2. Bestyrelsen godkender det årlige arbejdsprogram senest den 30. november hvert år.

▼B

Artikel 11

Budget

1. Alle instituttets indtægter og udgifter fastlægges i et overslag for hvert regnskabsår, der er sammenfaldende med kalenderåret, og opføres på instituttets budget, som omfatter en stillingsfortegnelse.

2. Indtægterne og udgifterne på instituttets budget skal balancere.

▼M1

3. Instituttets indtægter består af bidrag fra medlemsstaterne i forhold til fordelingsnøglen for bruttonationalindkomsten (BNI). Med direktørens samtykke kan yderligere bidrag modtages fra individuelle medlemsstater eller fra andre kilder med henblik på bestemte aktiviteter.

Artikel 12

Budgetprocedure

1. Direktøren forelægger senest den 30. september hvert år bestyrelsen et årligt forslag til budget for instituttet med angivelse af driftsudgifter, aktionsudgifter og forventede indtægter for det følgende regnskabsår.

2. Bestyrelsen godkender instituttets årlige budget med enstemmighed blandt medlemsstaternes repræsentanter senest den 30. november hvert år.

3. I tilfælde af uundgåelige, helt usædvanlige eller uforudsete omstændigheder kan direktøren forelægge bestyrelsen et forslag til ændringsbudget. Under behørig hensyntagen til sagens hastende karakter godkender bestyrelsen ændringsbudgettet med enstemmighed blandt medlemsstaternes repræsentanter.

▼B

Artikel 13

Budgetkontrol

1. Kontrol med forpligtelser og betalinger i forbindelse med alle udgifter og registrering og inkassering af alle indtægter varetages af en uafhængig finansinspektør, der udpeges af bestyrelsen.

2. Senest den 31. marts hvert år forelægger direktøren detaljerede regnskaber for samtlige indtægter og udgifter i det foregående regnskabsår, herunder en beretning om instituttets aktiviteter, for Rådet og bestyrelsen.

3. Bestyrelsen meddeler direktøren decharge for gennemførelsen af budgettet.

Artikel 14

Finansielle regler

Bestyrelsen udarbejder med samstemmende udtalelse fra Rådet og på forslag af direktøren detaljerede finansielle regler med angivelse navnlig af den procedure, der skal følges ved opstilling og gennemførelse af instituttets budget.

Artikel 15

Privilegier og immuniteter

De privilegier og immuniteter, der er nødvendige for, at instituttet, instituttets direktør og instituttets personale kan udøve deres hverv, fastlægges i en aftale mellem medlemsstaterne.

Artikel 16

Retligt ansvar

1. Instituttets ansvar i kontraktforhold bestemmes efter den lovgivning, der finder anvendelse på den pågældende kontrakt.

2. Personalets personlige ansvar over for instituttet bestemmes af de relevante bestemmelser vedrørende instituttets personale.

▼M1

Artikel 17

Udstationering

1. Efter aftale med direktøren kan gæsteforskere i begrænsede perioder udstationeres ved instituttet af medlemsstater og tredjelande for at deltage i instituttets aktiviteter i overensstemmelse med artikel 2.

2. Efter aftale med direktøren kan eksperter fra medlemsstaterne og tjenestemænd fra EU's institutioner eller agenturer i en bestemt periode udstationeres ved instituttet til stillinger inden for instituttets organisationsstruktur og/eller til bestemte opgaver og projekter.

3. Medlemmer af personalet kan i en bestemt periode i tjenestens interesse udstationeres til en stilling uden for instituttet i overensstemmelse med instituttets personalevedtægter.

4. Bestemmelserne om udstationering vedtages af bestyrelsen på forslag af direktøren.

▼B

Artikel 18

Aktindsigt

Bestyrelsen vedtager på forslag af direktøren senest den 30. juni 2002 regler for aktindsigt i instituttets dokumenter under hensyn til de principper og begrænsninger, der er fastlagt i Europa-Parlamentets og Rådets forordning (EF) Nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter ( 2 ).

▼M1

Artikel 18a

Kommissionens tilknytning

Kommissionen knyttes tæt til instituttets arbejde. Instituttet fastlægger efter behov arbejdsforbindelser med Kommissionen med henblik på at udveksle ekspertise og rådgivning på områder af gensidig interesse.

▼M1

Artikel 19

Rapportering

Generalsekretæren/den højtstående repræsentant forelægger senest den 31. juli 2011 Rådet en rapport om, hvordan instituttet fungerer, om nødvendigt med passende anbefalinger med henblik på dets videre udvikling.

▼B

Artikel 20

Overgangsbestemmelser

▼M1 —————

▼B

3. Instituttet træder i stedet for WEU som arbejdsgiver for det tjenestegørende personale pr. 31. december 2001. Den nye arbejdsgiver respekterer forpligtelser i forbindelse med eksisterende personalekontrakter som defineret i de gældende retsakter.

▼M1 —————

▼B

Artikel 21

Denne fælles aktion træder i kraft på dagen for vedtagelsen.

Artikel 22

Denne fælles aktion offentliggøres i EF-Tidende.